Tinezduɣin ay d-yettwassumren i ufran n usmel deg Lezzayer wwḍent ɣer 44.457 n tmudrutin, ɣef wakken ay d-yenna unemhal amatu ay d-iwekkden dakken « imsutren ttwanecden-d akken ad fernen… deg 11 n yisemlen ».
I usmekti, azemz n talast i ufran n usmel ssaẓen-t-id ɣer 28 Wamber deg udeg n 30 akken ay d-nnan deg tazwara. « Asmel atan yewjed seg yidis atwilan, yernu ssarameɣ imsutren ad gen afran-nsen s tefses yernu ad farṣen seg tgara n yimalas », ɣef wakken ay d-yessegza.
Tanegga n Yisalan n Lezzayer terza ɣef usmel n AADL yernu twala-d dakken 20 n yisemlen ay d-yettwassumren deg twilayin n Lezzayer, Leblida, Tipaza d Bumerdas i lfayda n yimsutren n twilayt n Lezzayer. Isemlen n Leblida d wid n Bni Tamu, Bwinan, Meftaḥ d Laṛebɛa. Wid n Tipaza d Fuka, Dwawda d Busmaɛil. Win n Bumerdas d Budwaw. Ma d isemlen n twilayt n Lezzayer d Lḥeṛṛac, Rrɣaya, Ddwira, Xrayseyya, Birtuta, Lmalḥa, Dṛaṛya, Lɛacuṛ, Buṛǧ Lbeḥri, Ɛin Lbenyan, Zzradla d Sidi Ɛebdellah.
kab_Latn kab_Latn kab_Latn